A BIZOTTSÁG HATÁROZATA
(2009. december 18.)
az előcsatlakozási időszakban az előcsatlakozási támogatási eszköz (IPA) mezőgazdaságra és vidékfejlesztésre vonatkozó V. alkotóeleméhez kapcsolódó támogatás irányításának a 101., a 103. és a 302. előcsatlakozási intézkedés tekintetében Macedónia Volt Jugoszláv Köztársaságra történő átruházásáról
(2009/987/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az egy előcsatlakozási támogatási eszköz (IPA) létrehozásáról szóló, 2006. július 17-i 1085/2006/EK tanácsi rendeletre (1),
tekintettel az előcsatlakozási támogatási eszköz (IPA) létrehozásáról szóló 1085/2006/EK tanácsi rendelet végrehajtásáról szóló, 2007. június 12-i 718/2007/EK bizottsági rendeletre (2) és különösen annak 18. és 186. cikkére,
tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) (a továbbiakban: a költségvetési rendelet) és különösen annak 53c. cikkére és 56. cikke (2) bekezdésére,
tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletre (4) (a továbbiakban: a végrehajtási szabályok) és különösen annak 35. cikkére,
mivel:
(1)
Az egy előcsatlakozási támogatási eszköz (IPA) létrehozásáról szóló 1085/2006/EK rendelet meghatározza a tagjelölt és a potenciális tagjelölt országok számára a 2007-2013 közötti időszakban nyújtandó előcsatlakozási támogatás célkitűzéseit és fő elveit, és a Bizottságot nevezi meg a végrehajtásért felelős szervként.
(2)
Az 1085/2006/EK rendelet végrehajtásáról szóló 718/2007/EK rendelet 11., 12., 13., 14., 18. és 186. cikke lehetőséget ad a Bizottságnak arra, hogy az irányítási hatásköröket átruházza a kedvezményezett országra és meghatározza az előcsatlakozási támogatási eszköz mezőgazdaságra és vidékfejlesztésre vonatkozó V. alkotóelemével kapcsolatos átruházás követelményeit.
(3)
A 718/2007/EK bizottsági rendelet 7. cikke értelmében a Bizottság és a kedvezményezett ország keretmegállapodást köt annak érdekében, hogy meghatározzák a kedvezményezett ország számára nyújtandó EU pénzügyi támogatásra vonatkozó együttműködés szabályait, és azokról megállapodást kössenek. A keretmegállapodás szükség esetén kiegészíthető az egyes alkotóelemekre jellemző rendelkezéseket tartalmazó ágazati megállapodással, vagy ágazati megállapodásokkal.
(4)
Az irányítási hatásköröknek a kedvezményezett országra történő átruházásához a költségvetési rendelet 53c. cikkében és 56. cikkének (2) bekezdésében, valamint a végrehajtási szabályok 35. cikkében megállapított feltételek teljesülése szükséges.
(5)
Macedónia Volt Jugoszláv Köztársaság kormánya és az Európai Közösségek Bizottsága között 2008. március 4-én létrejött az előcsatlakozási támogatási eszköz (IPA) szerinti támogatás végrehajtása keretében Macedónia Volt Jugoszláv Köztársaság számára nyújtandó EK pénzügyi támogatásra vonatkozó együttműködés szabályairól szóló keretmegállapodás.
(6)
Macedónia Volt Jugoszláv Köztársaságnak az IPA keretében finanszírozott Mezőgazdasági és Vidékfejlesztési Programja (a továbbiakban: IPARD program), amelyet a 2008. február 25-i C(2008) 677 bizottsági határozat hagyott jóvá az 1085/2006/EK rendelet 7. cikkének (3) bekezdésével és a 718/2007/EK rendelet 184. cikkével összhangban, tartalmazza az évente nyújtandó közösségi hozzájárulásra vonatkozó tervet, valamint a finanszírozási megállapodást.
(7)
A keretmegállapodás rendelkezéseit kiegészíti az Európai Közösség részéről és nevében az Európai Közösségek Bizottsága, valamint Macedónia Volt Jugoszláv Köztársaság részéről és nevében Macedónia Volt Jugoszláv Köztársaság kormánya között 2009. január 29-én létrejött, Macedónia Volt Jugoszláv Köztársaság előcsatlakozási támogatási eszköz (IPA) keretében finanszírozott Mezőgazdasági és Vidékfejlesztési Programjának (IPARD program) végrehajtása és megvalósítása tekintetében alkalmazandó különös rendelkezéseket megállapító ágazati megállapodás.
(8)
Az IPARD program utolsó módosítása 2009. szeptember 23-án a C(2009) 7041 bizottsági határozattal történt.
(9)
A 718/2007/EK rendelet 21. cikke értelmében a kedvezményezett ország kijelöli az IPARD program végrehajtásáért felelős szerveket és hatóságokat: az illetékes akkreditációs tisztviselőt, a nemzeti programengedélyezőt, a nemzeti alapot, az irányító hatóságot, az IPARD-hivatalt és az ellenőrző hatóságot.
(10)
Macedónia Volt Jugoszláv Köztársaság kormánya a Nemzeti Alap nevű, a Pénzügyminisztériumon belül működő államkincstári szervet jelölte ki nemzeti alapként, amely az ágazati megállapodás I. mellékletében meghatározott funkciókat és feladatokat fogja ellátni.
(11)
Macedónia Volt Jugoszláv Köztársaság kormánya a Mezőgazdasági és Vidékfejlesztési Pénzügyi Támogatás Hivatalát jelölte ki IPARD-hivatalként, amely az ágazati megállapodás I. mellékletében meghatározott funkciókat és feladatokat fogja ellátni.
(12)
Macedónia Volt Jugoszláv Köztársaság kormánya a Mezőgazdasági, Erdészeti és Vízgazdálkodási Minisztériumon belül működő Irányító Hatóságot jelölte ki irányító hatóságként, amely az ágazati megállapodás I. mellékletében meghatározott funkciókat és feladatokat fogja ellátni.
(13)
A 718/2007/EK rendelet 12. cikkének (3) bekezdésével összhangban az illetékes akkreditációs tisztviselő 2009. március 18-án értesítette az Európai Bizottságot a nemzeti programengedélyező és a nemzeti alap akkreditációjáról.
(14)
A 718/2007/EK rendelet 13. cikkének (3) bekezdésével összhangban a nemzeti programengedélyező 2009. március 18-án értesítette az Európai Bizottságot az IPA vidékfejlesztésre vonatkozó V. alkotóelemének irányításáért és végrehajtásáért felelős lebonyolító szervezet akkreditációjáról.
(15)
Az IPARD-hivatal feladatait ellátó Mezőgazdasági és Vidékfejlesztési Pénzügyi Támogatás Hivatala és az irányító hatóság feladatait ellátó Irányító Hatóság lesz felelős az IPARD program négy intézkedése közül a nemzeti programengedélyező által akkreditált három intézkedésnek - 101. „Mezőgazdasági üzemekben végrehajtott, a strukturális alkalmazkodást vagy a közösségi előírásoknak való megfelelést szolgáló beruházások”, 103. „Mezőgazdasági és halászati termékek feldolgozása és forgalmazása területén végrehajtott beruházások e tevékenységek strukturális alkalmazkodása és a közösségi előírásoknak való megfelelés érdekében” és 302. „A vidéki gazdaság diverzifikációja és fejlesztése” - a programban meghatározottak szerinti végrehajtásáért.
(16)
A nemzeti hatóságok 2008. október 22-én és 2009. február 24-én benyújtották a Bizottságnak a támogatható kiadások jegyzékét, az ágazati megállapodás 32. cikke (3) bekezdésének megfelelően. A Bizottság 2009. április 17-én jóváhagyta a jegyzéket.
(17)
A keretmegállapodás 19. cikkének (1) bekezdésében foglalt követelmények figyelembevétele érdekében az e határozat szerinti kiadások tekintetében - a 718/2007/EK rendelet 172. cikke (3) bekezdésének c) pontjában említett általános költségek kivételével - csak abban az esetben nyújtható közösségi társfinanszírozás, ha kifizetésükre az átruházásról szóló határozat keltét követően kerül sor. Csak a hatékony és eredményes pénzgazdálkodás és különösen a gazdaságosság és költséghatékonyság elveivel összhangban álló kiadások támogathatók.
(18)
A 718/2007/EK rendelet úgy rendelkezik, hogy az érintett irányítási és ellenőrzési rendszerek hatékony működésének eseti vizsgálata alapján el lehet tekinteni a 718/2007/EK rendelet 18. cikkének (2) bekezdésében említett előzetes jóváhagyás követelményétől, és meghatározza az említett vizsgálat elvégzésének részletes szabályait.
(19)
A 718/2007/EK rendelet 14. és 18. cikke értelmében megtörtént a 718/2007/EK rendelet 11., 12. és 13. cikkében említett akkreditációk áttekintése, valamint az érintett szerveknek és hatóságoknak a nemzeti programengedélyező által benyújtott kérelemben bemutatott eljárásainak és szervezeteinek - többek között helyszíni ellenőrzések útján végrehajtott - vizsgálata.
(20)
Mindazonáltal a Bizottság által a 101. „Mezőgazdasági üzemekben végrehajtott, a strukturális alkalmazkodást vagy a közösségi előírásoknak való megfelelést szolgáló beruházások”, a 103. „Mezőgazdasági és halászati termékek feldolgozása és forgalmazása területén végrehajtott beruházások e tevékenységek strukturális alkalmazkodása és a közösségi előírásoknak való megfelelés érdekében” és a 302. „A vidéki gazdaság diverzifikációja és fejlesztése” intézkedés vonatkozásában elvégzett ellenőrzések egy működőképes, de még nem minden fontos elem tekintetében működő rendszeren alapulnak.
(21)
Noha az ellenőrző hatóság nem képezi e határozat tárgyát, a helyszíni ellenőrzések során annak az értékelésére is sor került, hogy milyen szinten tud majd funkcionálisan független ellenőrző szervként működni arra az időpontra, amikor az irányítás átruházásához kapcsolódó akkreditációs csomag beadásra kerül a Bizottság részére.
(22)
A helyszíni ellenőrzések során megtörtént annak az értékelése, hogy Macedónia Volt Jugoszláv Köztársaság mennyiben felel meg a költségvetési rendelet 56. cikkének (2) bekezdésében és a 718/2007/EK rendelet 11., 12. és 13. cikkében foglalt követelményeknek.
(23)
Az értékelés megállapította, hogy Macedónia Volt Jugoszláv Köztársaság megfelel a 101., a 103. és a 302. intézkedés követelményeinek.
(24)
Ezért helyénvaló a 718/2007/EK rendelet 18. cikkének (1) bekezdésében és a költségvetési rendelet 165. cikkében említett előzetes jóváhagyási követelményektől eltekinteni, és Macedónia Volt Jugoszláv Köztársaság programjának a 101., 103. és 302. intézkedése vonatkozásában az irányítási hatásköröket a nemzeti programengedélyezőre, a nemzeti alapra, az IPARD-hivatalra és az irányító hatóságra decentralizált alapon átruházni,
ELFOGADTA EZT A HATÁROZATOT:
1. cikk
(1) Az előcsatlakozási támogatási eszköz (IPA) mezőgazdaságra és vidékfejlesztésre vonatkozó V. alkotóeleme keretében nyújtandó IPA-támogatás irányítása az e határozatban meghatározott feltételek mellett átruházásra kerül az érintett szervekre.
(2) Macedónia Volt Jugoszláv Köztársaság mentesül a 101. „Mezőgazdasági üzemekben végrehajtott, a strukturális alkalmazkodást vagy a közösségi előírásoknak való megfelelést szolgáló beruházások”, a 103. „Mezőgazdasági és halászati termékek feldolgozása és forgalmazása területén végrehajtott beruházások e tevékenységek strukturális alkalmazkodása és a közösségi előírásoknak való megfelelés érdekében” és a 302. „A vidéki gazdaság diverzifikációja és fejlesztése” intézkedés tekintetében az irányítási, kifizetési és végrehajtási feladatok előzetes bizottsági jóváhagyásának a 718/2007/EK rendelet 18. cikkében előírt követelménye alól.
2. cikk
E határozat a Macedónia Volt Jugoszláv Köztársaság által az IPA V. alkotóeleme keretében támogatott program 101., 103. és 302. intézkedésének irányítására kijelölt alábbi szervezetek, szervek és hatóságok tekintetében alkalmazandó:
a)
a nemzeti programengedélyező;
b)
a nemzeti alap;
c)
az IPA V. alkotóelemének lebonyolító szervezete:
-
az irányító hatóság,
-
az IPARD-hivatal.
3. cikk
(1) Az irányítási hatáskörök átruházásra kerülnek az e határozat 2. cikkében meghatározott szervezetekre, szervekre és hatóságokra.
(2) Az irányítási és ellenőrzési rendszer kielégítő működésének biztosítása érdekében a nemzeti hatóságok további ellenőrzéseket végeznek az e határozat 2. cikkében meghatározott szervezetekre, szervekre és hatóságokra vonatkozóan. Az ellenőrzéseket az 1. cikk (2) bekezdésében említett intézkedésekhez kapcsolódó kiadások visszatérítését kérelmező első kiadásigazoló nyilatkozat benyújtása előtt kell elvégezni.
4. cikk
(1) A 718/2007/EK rendelet 172. cikke (3) bekezdésének c) pontjában említett általános költségek kivételével az e határozat kelte előtt felmerült kiadások egyetlen esetben sem támogathatók.
(2) Csak a hatékony és eredményes pénzgazdálkodás és különösen a gazdaságosság és költséghatékonyság elveivel összhangban álló kiadások támogathatók.
5. cikk
Az IPARD program keretében egyéni kedvezményezetteknek nyújtott támogatásról szóló bármely határozat sérelme nélkül a kiadások támogathatósága tekintetében Macedónia Volt Jugoszláv Köztársaság 2008. október 22-én kelt, 08-44/82 hivatkozási számú, a Bizottságnál 2008. november 21-i dátummal, A/31025 szám alatt iktatott levelében, valamint 2009. február 24-én kelt, 08-77/16 hivatkozású számú, a Bizottságnál 2009. március 24-i dátummal, A/7937 szám alatt iktatott levelében javasolt szabályok alkalmazandók.
6. cikk
(1) A 718/2007/EK rendelet 17. cikkével összhangban a Bizottság figyelemmel kíséri az irányítási hatáskörök átruházásra vonatkozó követelmények teljesítését.
(2) Amennyiben a Bizottság a határozat végrehajtása során bármikor úgy ítélné meg, hogy Macedónia Volt Jugoszláv Köztársaság már nem teljesíti az e határozat alapján fennálló kötelezettségeit, a Bizottság az irányítási hatáskörök visszavonásáról vagy felfüggesztéséről határozhat.
Kelt Brüsszelben, 2009. december 18-án.